  Майя Бывальцева Толсур шорын Ижкарысь Шор площадьын валтӥсь кар Выль ар кызэз пуктозы. Со сярысь Удмуртилэн шоркарезлэн тӧроез Олег Бекмеметьев «Комсомольская правда – Ижевск» радиолэн (12+) эфираз вераз. Нырысетӥез Выль ар кызэз Мунё театр вӧзын Гоголь нимо бульварын пуктӥзы ни. Сяме пыремъя, толсур шорын Шор площадьын валтӥсь кар кызэз пуктомы. Собере чеберъям кызъёс вань ёросъёсысь площадкаосын кылдозы Олег Бекмеметьев, Ижкарлэн тӧроезКарын улӥсьёслы шулдыр мылкыд кылдытозы урамъёсысь яркыт тылъёс. Туэ соос тросгес интыосын луозы. Кылем арын Пушкинской, Киров но Горький нимо шор ульчаосын сяна, иллюминация Лихвинцев, Наговицын нимо урамъёсын, Северный пролкаын кылдӥз. Таяз ар яркыт тылъёс Металлургъёслэн городокысьтызы Студенческой ульчаын ӝуатскозы. Пумен, пичи люкетъёсын, ми урамъёсты Выль ар иллюминациен чебертонэз паськытатӥськом Олег Бекмеметьев, Ижкарлэн тӧроезОзьы ик со тодэ вайытӥз, улосвыл тӧролэн косэмезъя трос калыкен шулдыръяськонъёсты радъян нимысьтыз косэм кутытозь дугдытэмын. Озьы ке но, 2021-тӥ арын 1-7 толшоре бадӟым фестиваль ортчытыны дасяськон мынэ. Но ӵектосэз улонэ пыӵатон карын но элькунын эпидемиологи югдур бордысь потоз. Тодэ вайытом, Росси кивалтэт 2021-тӥ арын шутэтскон вакытъёсты пусйиз.  Тегъёс: Мерлык Ижкар Удмуртия кыз праздникъёс Выльар ОлегБекмеметьев Шорплощадь  